Vladas Kensgaila

Vladas Kensgaila (1933 m. rugsėjo 23 d. Bikavėnuose, Vainuto valsčiuje – 2024 m. vasario 21 d. Palangoje)VLADAS KENSGAILA. Lietuvos sporto enciklopedija. 2022-06-20. Nuoroda tikrinta 2024-02-22.Mirė žymus Lietuvos aviatorius, „Lituanicos“ replikos kūrėjas Vladas Kensgaila. LRT. 2024-02-21. Nuoroda tikrinta 2024-02-21. – aviacijos sportininkas, aviakonstruktorius, Lietuvos ir Panevėžio miesto politinis bei visuomenės veikėjas.

 Biografija 

Garsios Švėkšnos bajorų Kęsgailų giminės palikuonis. 

1952 metais su bendraminčiais įkūrė pogrindinę antikomunistinę organizaciją. Po poros metų ji buvo išaiškinta. 1954 m. suimtas, kalintas Vilniaus Lukiškių kalėjime, po Stalino mirties, slopstant represijoms amnestuotas, suklastojus biografijos faktus, pavyko baigti vidurinę mokyklą. Dirbo Šilutės moksleivių namuose, bibliotekoje, kultūros namuose.Panevėžio šlovės alėja: žymiausieji kraštiečiai. Vladas Kensgaila, Panevėžio kraštas virtualiai

1963 m. baigęs aviacijos kursus gavo lakūno-instruktoriaus kvalifikaciją. 1969 m. baigė Kalugos (Rusija) aviacijos mokyklą, įgijo lakūno-inžinieriaus specialybę. Aviacijos įmonės konstruktorius. Lėktuvo „Lituanica“ (Bellanca CH 300 Pacemaker), kuriuo Atlanto vandenyną perskrido Steponas Darius ir Stasys Girėnas, replikos kūrėjas, aviacijos sportininkas - sklandytojas (SSRS sporto meistras 1968 m.), aviacijos sporto organizatorius, vienas Šilutės aeroklubo įkūrėjų (įregistruotas 1961 m., faktiškai veiklą pradėjo 1958 m.), šio klubo viršininkas (1957–1974 m.). 

1974–1977 m. – Prienų eksperimentinės sportinės aviacijos gamyklos konstruktorius, sklandytuvų bandytojas, 1977–1981 m. – Kauno aviacijos sporto klubo lakūnas instruktorius, 1981–1988 m. – Panevėžio aviacijos technikos sporto klubo aviainžinierius. 1991 m. – įkūrė individualią skraidymo aparatų konstravimo ir gamybos įmonę.Vladas Kensgaila, sklandytojas, aviakonstruktorius, Lietuvos sporto enciklopedija

 Sukurtos aviakonstrukcijos 
V. Kensgaila suprojektavo devynis aukštesnės klasės savadarbius lėktuvus, į padanges pakilo dar keliolika jo sukonstruotų smulkesnių lėktuvėlių.

 Lėktuvo „Lituanica“ kopijos. Žinomi aviakonstruktoriaus darbai – trys lėktuvo „Lituanica“, kuriuo Atlanto vandenyną perskrido Steponas Darius ir Stasys Girėnas, kopijos. Pirmoji tiksli "Lituanicos" kopija buvo sukurta 1983 m. Raimondo Vabalo filmui "Skrydis per Atlantą". Antroji (mastelis 1:2) "Lituanica" kabo Lietuvos aviacijos muziejaus padalinyje - Stasio Girėno gimtinėje-muziejuje. Trečioji (mastelis 1:4) replika sukurta paminėti Stepono Dariaus ir Stasio Girėno skrydžio per Atlantą 77-ųjų ir Žalgirio mūšio 600 metų sukaktį.

 VK-8 „Aušra“. 1989 m. Kensgailos sukurtas VK-8 „Aušra“ buvo pirmasis Lietuvoje sukonstruotas žemės ūkio paskirties lėktuvas; į Gineso rekordų knygą pateko kaip pakeliantis didžiausią svorį pagal savo dydį, tręšimo kokybę ir kitus rodiklius (į lėktuvo bunkerį galima pripilti 1 toną trąšų; lėktuvo 360 arklio jėgų galingumo M 14 °F variklis sunaudoja daug mažiau kuro nei analogiško dydžio lėktuvai).

 VK-9. 2010 m. V. Kensgaila serijinei gamybai paruošė naują patobulintą savo projektuojamų lėktuvų versiją – aštuonvietį keleivinį lėktuvą VK-9. Modelį skraidina du šešių cilindrų varikliai. Konstruktoriaus teigimu, pagal techninius parametrus VK-9 pranašesnis už panašaus tipo lėktuvus, gaminamus amerikiečių „Cesna“, „Piper“ firmų, kuriems reikia palyginti ilgų takų, o VK-9 gali tūpti bet kokioje aikštelėje (pvz., pievoje). VK-9 pakelia 1 toną kuro (bakus lėktuve atstoja talpyklos sparnuose). Nenutūpdamas lėktuvas gali nuskristi 2 500 km (atitinkamas amerikietiškas tokio atstumo be degalų pasipildymo įveikti negali). Greitis – 550 km/val.Žmogus, galintis pakilti (Beatričė Laurinavičienė, VŽ „Savaitgalis", 2010.06.27 09:57).

 Politinė ir kita visuomeninė veikla 
2000–2011 m. Panevėžio miesto savivaldybės tarybos narys.

Lietuvių tautininkų sąjungos, nuo 1999 m. – Tėvynės sąjungos Panevėžio miesto skyriaus narys.

Žemaičių ir bajorų draugijų narys.

Žmona Regina. Dukra Saulė. Sūnus Darius.

 Apdovanojimai 
 1993 m. Dariaus ir Girėno medalis
 1999 m. FAI Paulio Tissandier diplomas
 2013 m. Panevėžio miesto garbės pilietisGarbės piliečiai. panevezys.lt. Nuoroda tikrinta 2024-02-21.
 2024 m. Ordino „Už nuopelnus Lietuvai“ Riterio kryžius

 Šaltiniai 

Kategorija:Panevėžio politikai
Kategorija:Lietuvos aviacijos konstruktoriai
Kategorija:Lietuvos aviacijos inžinieriai
Kategorija:Lietuvos disidentai